Að læra að kasta flugu er ótrúlega skemmtilegt og flestir veiðimenn , á einhverjum tímapunkti , freistast til þess að þenja kastið eitthvað út í buskann . Það eru vissulega til þau augnablik þar sem gott er að ráð við tiltölulega langt kast , en það er kannski óþarfi að láta lengd kastanna skyggja á stuttu köstin og tökurnar sem langoftast eru vel innan kastfæris medium action stanga . Nú er Harry karlinn kominn á þetta skeið , hann vill endilega ná þessum löngu köstum og þá dugar medium action stöngin ekki lengur , eða hvað ? Þurfa góðir kastarar þessar stífu fast action stangir til að ná þessum löngu köstum ? Ég treysti mér ekki til að segja af eða á um þetta , en eitt er víst , allir þeir sem ég þekki og geta kastað langt , mjög langt eru vopnaðir stífum stöngum . Flestar stangir sem falla undir þessa skilgreiningu svigna aðeins niður um þriðjung lengar frá toppi þannig að þær hlaðast mjög fljótt í kastinu og að sama skapi skila þær hleðslunni hratt út í línuna , hraði línunnar verður því samsvarandi meiri . En þegar kemur að veiði þar sem framsetning flugunnar skiptir höfuðmáli , þá eru þessar stangir ekki sérstaklega hentugar og þær deyfa upplifun veiðimannsins af fiski til muna meira en mýkri stangir . Fast action stangir virka best fyrir þá sem kasta snöggt , þurfa að berjast við mótvind og eru að veiða stóra fiska með stórum eða þungum flugum . En þar með er ekki sagt að það sé ekki hægt að veiða með línu #6 og flugu #22 á þessar stangir , það er vel mögulegt . Að vísu temprar stíf stöng ekki óvæntar hreyfingar fisksins eins vel og mýkri stöng , en vanur veiðimaður hefur þá önnur spil á hendinni til að grípa í sem vega upp á móti þessum galla .